《梦游灵岩山寺》
清代·周宝生

几载欲归归未得，不图梦里却来归。砚山一角青如染，香水三篙绿正肥。

西子洞边春草合，伍胥庙外怒涛飞。疏钟无赖催人觉，依旧荆南泪满衣。

作者简介：周宝生，字晋斋，吴县人。官龙湾司巡检。有《养云轩诗稿》、《长青阁诗钞》、《半帆亭稿》、《晚香堂余稿》、《希白斋近稿》、《无倦书屋吟稿》、《扫箨山房存稿》。